
COMPLECTENS. 


AUCTORE  QUUILMO  BERTHON  SCOTT. 


Quo  accuratius  hujus  dissertationis  argu¬ 
mentum  absolvam,  id  in  sectiones  sequentes 
distribuere  consilium  est :  1 ma,  Quaedam  de 
historia  botanica  et  physica  Lauro-Cerasi 
continente.  2da,  Descriptionem  symptoma¬ 
tum  quae  ex  praeparationibus  ejus  oriri  so¬ 
lent.  3tia,  Quaedam  de  diagnosi.  4U,  De 
antidotis  vel  remediis  contra  vim  hujus 
plantae  venenatam  adhibitis.  5ta,  De  signis 
quae  sectis  cadaveribus  inveniuntur.  6ta, 

De  modo  quo  vires  exserit.  7m%  De  natu¬ 
ra  dotis  venenatae. 

Quoniam,  in  hac  regione,  iauro-cerasus  ra¬ 
ro  aut  nunquam  in  medicinae  auxilium  adhi¬ 
bita  fuit ;  haud  (ut  opinor)  operae  pretium 
esset,  de  virtutibus  ejus  medicatis,  quas  alii 
in  aliis  terris  illum  dederunt,  aliquid  dicere ; 

praecipue  post  ista  quae  doctissimus  Cullen 

* 

de  iis  olim  observatus  est  *. 

SECTIO  PRIMA. 

QUAEDAM  DE  EJUS  HISTORIA  BOTANICA  ET 

PHYSICA. 

De  qua,  in  paginis  sequentibus  potissimum 
disserere  statui,  arbor  est  “  prunus  lauro-ce- 
“  rasus,  (Linnaei),  floribus  racemosis,  foliis 
“  sempervirentibus,  dorso  biglandulosis  t.” 


*  Vide  Mat.  Med.  vol.  ii,  p.  237, 


f  Spec.  Piant,  p.  678. 


DE  LAURO-CERASO. 


3 


Dominus  Murray,  de  notis  physicis  lauro- 
cerasi  sequentibus,  mentionem  fecit.  “  Tam 
“  flores  quam  folia  (dicit)  saporem  amygda- 
“  larum  amararum  vel  nucleorum  Persicae 
“  habent.  Folia  succosa  praeterea  amaritiem 
“  insignem  produnt,  et  contrita  digitis,  fra- 
“  grantiam  quae  dictis  nucleis  inest  spargunt. 
“  Pulvis  eorundem  sternutationem  movet, 
“  etsi  lente,  tam  vero  fortem,  ut,  qui  nico- 
“  tianae  pulvere  prae  consuetudine  non  af- 
“  fecti,  liocce  tamen  naribus  attracto  concu- 
“  tiantur 

Satis  mirandum  est  plantam,  dotibus  adeo 
noxiis  praeditam,  cujusque  usus  ita  commu¬ 
nis  fuit,  effectus  ejus  pestiferos  haud  citius 
in  lucem  prodidisse  ;  nam  invenimus,  etiamsi 
in  hancce  regionem  introducta  fuit  anno 
1629°,  tamen  naturae  ejus  venenatae  nullam 
historiam  prolatam  esse,  usque  ad  annum 
1731um,  quum  Doctor -Madden,  Eblanae,  in 


*  Murcay  Apparat.  Medicam,  vol.  iii,  p.  ‘2 1.3. 

dissertatione  in  Actis  Philosophicis  Societatis 
Regiae  Londinensis  *,  illius  anni,  de  ea  nos 
certiores  fecit. 

Propter  jucundum  odorem  florum,  folio¬ 
rum,  nucleorumque  lauro-cerasi,  homines  so¬ 
liti  erant  iis  uti,  odorem  et  saporem  amygda¬ 
larum  amararum  cremori  et  lacti,  in  coffea 
vel  thea  sumptis,  impertire,  etiamque  multa 
fercula  et  liquores  spirituosos  aromate  ejus 
imbuere  \  et  quanquam  in  ventriculum  tam 
lente  et  gradatim  sumpta,  effectus  ejus  exi¬ 
tiosi  non  statim  manifesti  erant,  tamen  veri¬ 
simile  est,  usum  ejus  diuturnum,  habitum 
corporis  labefactasse,  eum  ad  morbos  pronum 
reddidisse,  et  in  exemplis  haud  paucis  mor¬ 
tem  festinasse.  Exemplum  sequens,  Docto- 
re  Mortimer  narratum,  quod  modo  observa- 
‘  vi  comprobat.  Factus  certior  (inquit)  virum 
generosum  et  uxorem  ejus,  qui  indies  soliti 
essent  per  annos  nonnullos,  haustum  aquae- 
vitae  vel  plus,  in  qua  baccae  lauro-cerasi  ma~ 


*  NO.  418,  p.  84,  anno  1731. 

ceratae  erant  bibere  ;  ambos  paralyticos,  voce 
eorum  prius  amissa,  mortuos  esse*. 

Doctor  M ad den  postquam  cognovit,  hocce 
venenum  aliquibus  Eblanae  mortem  tulisse  ; 
effectus,  quos  lauro-cerasus  in  animalia  ede¬ 
ret,  tentare  aggressus  est ;  ideo,  in  canes 
quaedam  experimenta  fecit,  illosque  viribus 
ejus  lethalibus  citissime  necatos  esse,  repe¬ 
nt  t. 

Inter  philosophos  et  medicos  indagatio  stu¬ 
diosa,  communicatione  et  experimentis  Duc¬ 
toris  Madden  brevi  incitebatur,  et  eorum 
nonnulli,  inter  quos  Mortimer,  Rattray, 
Nicholls,  Mead,  Langrish,  Fontana,  Va- 
ter,  Du  Hamel,  Schaub,  et  Wilmer,  emi¬ 
nent,  multa,  ex  illo  tempore,  experimenta 
fecerunt,  et  de  dotibus  lauro-cerasi  venena¬ 
tis  haud  pauca  scripserunt. 

Effectus  ejus  tam  certe  et  velociter  lauro- 
cerasus  edit,  ut  locum  inter  venena  poten- 
tissima  vegetabilium  omnium  (quibusdam 


*  Act.  Philos.  Lond.  NO.  420.  f  Act.  Philos.  loco  antea  citato. 

potentioribus  Indorum  non  exclusis)  tenere 
debeat;  et  invenimus  Abatem  Fontana  exis¬ 
timasse  vim  ejus  venenatam  eousque  posse 
augeri,  ut  mortem,  in  quantitate  tam  exigua 
quam  venenum  Americanum,  quod  Ticunas 
appellatur,  inferret :  imo  affirmat,  eam  pecu¬ 
liari  praeparationi  subjectam,  omnibus  vene¬ 
nis  aliis  adhuc  cognitis,  potentius  agere  *. 

In  Materia  Medica  ejus,  Doctor  Cullen 
lauro-cerasum  inter  sedantia  locavit,  eam- 
que  inter  potentissima  recenset ;  tamen,  vir¬ 
tutem  ejus  sedativam,  in  genus  nervosum  ali¬ 
ter  quam  opium  et  alia  narcotica,  agere  ob¬ 
servavit  ;  quae,  (dicit),  primo  impetu  som¬ 
num  conciliant,  quem  effectum  lauro-cerasus 
nunquam  habet. 

Tempus  in  quo  potestatem  ejus  noxiam 
lauro-cerasus  exercet,  tam  breve  est,  ut,  se¬ 
cundum  ordinem  Plenck,  eam  inter  “  ve- 
“  nena  velocia  t”  locare  non  dubitemus.  Ve¬ 
nenum,  (ni  fallor,)  quod  effectum  celerius 


*  Act.  Philos.  Lond.  vol.  lxx,  pars  prima, 
f  Toxicologia  de  Venenis  generatim. 

edit,  ciun  satis  large  adhibitum  fuit,  difficile 
esset  reperire. 

Animalia  non  solum  calidi,  verum  etiam 
frigidi  sanguinis,  et  haec  fortasse  citius  quam 
illa,  aqua  •  lauro-cerasi  vita  privata  fuerant : 
ita  ut  anguillae  adeo  vivaces,  et  quae  vene¬ 
nis  aliis  longius  vel  brevius  obsistunt,  in  hoc 
immersae  statim  animam  effiant  et  prorsus 
immobiles  fiunt.  Nulla  frigidi  sanguinis  ani¬ 
malia,  in  quibus  periculum  hujus  veneni  fac¬ 
tum  fuit,  actioni  ejus  obsistere  potuerunt : 
omnia  ex  vita  cedebant  quibuscum  Fontana 
id  tentabat,  et,  an  ulla  revera  sint,  quibus 
non  vitam  extinguat,  anceps  haeret. 

Si  res  ita  se  habeat,  propria  (quemadmo¬ 
dum  notat)  distinctione  dignum  est ;  quia  di¬ 
rissimum  inter  cognita  venena  sit,  quodque 
sine  discrimine  animalibus  exitium  afferat. 
In  animalibus  calidi  sanguinis  hoc  veneno 
confectis  motus  aliquid  idem  notavit  adhuc  ex- 
istere,  sed  perexiguum  est ;  etiamsi  cor  eorum 
pulsare  pro  tempore  pergit,  tamen  multo  lan- 

guidius  pulsat,  quam  ubi  aliis  modis  conficiun¬ 
tur  *. 

Multa  et  tam  varia  experimenta  recense¬ 
re  quae  cum  hoc  veneno  mirabili  facta  sunt, 
a  proposito  meo  prorsus  alienum  esset.  Qui 
de  iis  certiores  fieri  volunt,  ad  auctores  quos 
supra  memoravi  remittendi  sunt. 


SECTIO  SECUNDA, 

DESCRIPTIO  SYMPTOMATUM  QUAE  EX  PRAE¬ 
PARATIONIBUS  EJUS  ORIRI  SOLENT. 

Occasiones  observandi  symptomata  in  cor¬ 
pore  humano  veneno  lauro-cerasi  parata  no¬ 
bis  rarae  sunt,  et  hoc  sane  haud  mirum  est 
cum  consideremus  quam  celerrime  id  mor¬ 
tem  infert.  Effectus  ejus  in  eas  Eblanae  con¬ 
fectas  tam  subiti  erant,  ut  symptomata  nulla 
notatione  digna  videbantur  adesse,  nisi  quod 


*  Act.  Philos.  1.  c. 

earum  una  de  ventriculi  perturbatione  vehe¬ 
menti  brevi  post  venenum  assumptum  questa 
fuit,  et,  voce  amissa,  aliquamdiu  priusquam 
mortua  est.  In  exemplo  juvenis,  (de  quo 

• 

etiam  Doctor  Madden  mentionem  fecit),  qui 
phialam  aquae  lauro-cerasi  pro  phiala  ptisa¬ 
nae  infeliciter  bibit,  (etsi  de  quantitate  haus¬ 
ta  nihil  certum  est),  paucis  horae  momentis 
illum  de  ventriculi  perturbatione  violenta  que- 
rentem,  e  vita  discessisse  invenio. 

Quoniam  igitur  de  symptomatibus  in  cor¬ 
pore  humano  lauro-ceraso  concitatis  certus 
fieri  non  possum,  mutationes  in  systema  ani¬ 
malium  insigniores,  quas  lauro-cerasus  gigne¬ 
re  observata  fuit,  mihi  enumerare  satis  erit ; 
ita  cum  aqua  lauro-cerasi  equis,  canibus,  feli¬ 
bus,  cuniculis,  muribus-porcellis  vel  columbis 
adhibita  fuit,  inter  symptomata  notatu  dig¬ 
na  invenimus  membrorum  tremores,  et  para¬ 
lysin  (extremitates  pedum  posteriorum  pri¬ 
mum,  dein  anteriorum  motu  privantur)  ;  con¬ 
vulsiones  validas  in  variis  partibus  corporis, 
praecipue  in  musculis  caput  et  spinam  porri- 

r> 

gere  juvantibus  ;  opisthotonon  ;  dilatationem 
pupillarum  oculorum  ;  sensus  defectum  quoad 
impressiones  stimulorum  externorum,  quum 
hi  leves  sunt  \  spirandi  difficultatem  mag¬ 
nam  ,  singultum  ;  circuitus  sanguinis  celeri¬ 
tatem  pro  tempore  auctam ;  vomitum  vehe¬ 
mentem  'y  faecum  et  urinae  praeter  volunta¬ 
tem  evacuationes  ;  dolores  in  abdomine  et  in 
partibus  diversis  corporis ;  (qui  motibus  et 
clamoribus  animalium  indicantur)  ;  ex  ore 
spumae  emissionem.  Horum  symptomatum 
plura  vel  pauciora  adsunt,  et  plus  minus  im¬ 
portuna  sunt,  secundum  quantitatem  aquae 
lauro-cerasi  adhibitam.  Ex  ampla  dosi,  om¬ 
nes  vitae  functiones  puncto  temporis  proti¬ 
nus  aboluntur  ;  dum  minor  dosis  perturbatio¬ 
nem  corporis  dirissimam  parit,  et  vita  longius 
vel  brevius  ita  protrahitur.  Praeter  sympto¬ 
mata  jam  enumerata,  sunt  alia,  quae  inter¬ 
dum,  tamen  rarius,  adsunt,  viz.  convulsiones 
validae  in  musculis  oculorum,  tetanus,  spas¬ 
mus  cynicus,  et  epistaxis. 

SECTIO  TERTIA. 

QUAEDAM  DE  DIAGNOSI. 

Quo  melius  statuamus,  an  hoc  venenum 
in  ventriculum  receptum  fuerit,  investigatio 
studiosa  rerum  ad  miserum  pertinentium  ve¬ 
neno  confectum,  adhibenda  est.  Manifestum 
est  quaedam  symptomatum,  quae  lauro-cera- 
sus  gignit,  et  quae  prius  memorata  sunt,  ad 
diagnosin  statuendam  nos  juvare  ;  scilicet, 
convulsiones  validas  et  paralysin,  quae  tam 
repente  adsunt,  difficultatem  spirandi  mag¬ 
nam  et  permanentem,  una  cum  evacuationi¬ 
bus  praeter  voluntatem  faecum  et  urinae. 

Morte  hoc  veneno  parata  diagnosis  fortas¬ 
se  minus  difficilis  esset,  quoniam  quaedam  no¬ 
tarum  quae  inter  sectiones  cadaverum  illo 
confectorum  reperiuntur,  ni  fallor,  illi  propria 
sunt,  et  ex  aliis  venenis  nunquam  oriri  ob¬ 
servata  fuere.  Hujusmodi  notae  sunt  pleni¬ 
tudo  maxima  venarum  et  vacuitas  arteriarum. 

Inflammatio  viscerum,  quae  rarissime  si  un¬ 
quam  adest,  forsan  huic  proposito  quodam¬ 
modo  inserviat.  Nota  tamen  (mea  senten¬ 
tia)  quae  prae  omnibus  aliis  maxime  ad  dis¬ 
crimen  hujus  veneni  pertinet,  odor  pungens 
est  ventriculo  secto  exhalatus,  etiamque  sa¬ 
por  liquoris,  si  aliquis  in  illo  viscere  reperia- 
tur  inesse. 

Dum  canem  grandem  dissecaret,  qui  coch¬ 
leare  spiritus  lauro-cerasi  foliorum  extemplo 
confectus  fuit,  Du  Hamel  inflammationem 
nullam  sensit ;  tamen,  ventriculo  secto,  talis 
odor  pungens  amygdalarum  amararum  exit, 
qualis  eum  fere  suffocavit.  Credo  itaque 
(dicit)  hunc  vaporem  in  nervos  agere  ;  nam  si 
odorem  e  ventriculo  exhalatum  respirare  per¬ 
stitissem,  deliquium  animi  expertus  essem,  et 
forsitan  suffocatus  essem  #. 

Hisce  perpensis,  forsan  minus  difficile  es¬ 
set,  diagnosin  hujus  veneni  statuere,  quam 
multorum  aliorum  vegetabilium  ;  sed  certam 


i 

*  Da  Hamel  Traite  des  Arbres  et  Arbustes,  tome  premier,  p.  347. 

diagnosin  hujus  vel  alterius  in  exemplis  qui¬ 
busdam  proferre  vix  valemus. 


SECTIO  QUARTA. 

DE  ANTIDOTIS  VEL  REMEDIIS,  CONTRA  VIM  HU¬ 
JUS  PLANTAE  VENENATAM  ADHIBITIS. 

Cum  venenum  tam  dirum  tamque  promp¬ 
tum  ad  agendum,  sicut  lauro-cerasus,  in  ven¬ 
triculum  sit  ingestum,  res  haud  parvi  momen¬ 
ti  est,  antidota  habere  perspecta,  quae  effec¬ 
tus  ejus  exitiales  optime  corrigant.  Satis 
manifestum  erit,  ut  quo  magis  accurate  natu¬ 
ram  dotis  venenatae  investigemus,  eb  magis 
certe  antidotum  adhibere  potuerimus.  Ex¬ 
empli  gratia,  si  venenum  alkalinum  fuerit, 
acidum  adhiberemus  ;  et  vice  versa.  De  na¬ 
tura  dotis  lauro-cerasi  venenatae  posthac  in 
animo  est  loqui ;  sed,  si  narrationi  et  expe¬ 
rimentis  Schaub  fides  adhibenda  est,  et  certe 
nulla  ratio  adhuc  allata  est  cur  iis  assentio- 

nem  cohibeamus,  nobis  statuendum  est  natu¬ 
ram  ejus  acidam  esse. 

In  experimento  quod  Schaub  cum  aqua 
lauro-cerasi  alkali  conjuncta  fecit,  nulla 
symptomatum  consuetorum  sensit,  quamvis 
eadem  dosis  aquae  lauro-cerasi  in  priori  ex¬ 
perimento  mortem  per  se  intulit ;  et  in  alte¬ 
ro,  cum  aqua  lauro-cerasi  jam  convulsiones 
excitasset,  sub-carbonate  potassae  utendo, 
in  aqua  pura  soluto,  mora  convulsionibus 
fuit,  et  vita  conservata.  Ab  his  experimen¬ 
tis  Schaub  tam  certus  fuit  de  potestate  alka¬ 
li  ad  reddendam  dotem  venenatam  damni 
expertem,  ut  quiim  ad  finem  de  antidoto  di¬ 
cit,  ejus  verba  haec  sunt :  “  Jure  igitur,  sal 
€C  alkali  vegetabile  pro  optimo  antidoto  ac  in- 
“  volventibus  medicaminibus  olim  contra  lau- 
“  ro-cerasi  aquam  absorptam  in  usum  vocatis, 
g<  facile  carere  nos  posse,  contendo  V’ 

Quo  certius  fierem  de  experimentis  et  ob¬ 
servatis  a  Schaub  prolatis,  ipse,  autumno  an- 


* 


Dissertatio  Inauguvalis  Allendorfia  Hessus,  1792. 

ni  1814*,  quaedam  pericula  institui,  Doctore 
Duncan  jun.  haud  leviter  adjutus,  qui  iis 
praeesse  benigne  dignatus  est.  Ex  horum 
exitu,  ratio  satis  gravis  non  deesset,  cur  cre¬ 
derem  opiniones,  a  Doctore  Schaub  propo¬ 
sitas,  bono  niti  fundamento,  et  subcarbonas 
potassae,  contra  aquae  distillatae  lauro-cera- 
si  venenum,  vi  haud  exigua  pollere. 

Exptum  lrau,n.  Aquae  *  lauro-cerasi  fere  drach¬ 
ma  cum  semisse  in  rectum  Muris- Porcelli  in¬ 
testinum  injiciebatur.  Temporis  momento 

Horae  momenta. 

I.  Pronus  etiamque  in  latus  cecidit,  et  cru¬ 

ribus  luctabatur. 

3.  Immobilis  ;  convulsi  ve  inspirans  ;  cor  ad¬ 
huc  pulsans  ;  membra  penitus  resoluta. 

II.  Respiratio  valde  debilis  ;  cor  pulsans. 

16.  Respiratio  cessavit ;  cor  etiamnum  con¬ 
trahens. 

18.  Cordis  pulsatio  cessavit. 


*  Ex  libra  una  foliorum  lauro-cerasi  recentium,  quibus,  aquae 
communis  libras  duas  infudi,  leni  calore  liquoris  pellucidi  et  graveo¬ 
lentis  libram  distillavi;  quam,  in  vase  vitreo  bene  obturato  servabam. 

Exptura  2dum.  Meridie  sesquidrachmam  circi¬ 
ter  aquae  lauro-cerasi,  in  qua  viginti  grana 
sub-carbonatis  potassae  prius  soluta  fue¬ 
rant,  in  Muris-Porcelli  rectum  infunden¬ 
dam  curavi.  Viginti  duobus  horae  mo¬ 
mentis  elapsis,  paulo  languidior  factus,  ri¬ 
goribus  et  motibus  convulsivis  subinde  exa¬ 
gitari  coepit.  In  hoc  statu,  sine  ullis  aliis 
signis  notatu  dignis  supervenientibus,  ad 
proximam  auroram  usque  permansit,  cum 
alia,  et  ab  iis  a  veneno  oritura  symptomata 
prorsus  diversa,  eum  corripiebant ;  et  circa 
meridiem  mortuus  est. 

Animal  inflammationi  et  sphacelo  in  imis 
intestinis  faecibus  congestis  demum  occubu¬ 
isse  verisimile  est.  Ea,  inciso  cadavere,  de¬ 
prehensa,  huic  opinioni  favebant.  Porro  haec 
symptomata  ex  acri  alkali  natura  fuisse  pro¬ 
fecta  fidem  faciunt  morbida  quae  in  ventri¬ 
culo  alius  animalis,  cui  alkali  cum  aqua  lauro- 
cerasi  conjunctum  adhibitum  fuerat,  in  con¬ 
spectum  prodibant. 

Exptum  3lium.  Drachmas  duas  aquae  lauro-ce- 
rasi  granis  viginti  sub-carbonatis  potassae 
conjunctas  in  oesophagum  Cuniculi  gran¬ 
dis  injeci.  Temporis  momento  vix  elapso, 

Horae  momenta. 

1.  Membrorum  vim  amisit,  et  convulsioni* 
bus  validis  correptus  fuit ;  caput  versus 
spinam  vehementer  fuit  retractum  ;  pu¬ 
pillae  multum  dilatatae  ;  respiratio  valde 
laboriosa. 

3.  Cordis  pulsationes  60  horae  momenti  spa¬ 
tio  ;  dejectio  faecum  ;  ab  ore  liquoris 
fere  insipidi  distillatio. 

0.  Respiratio  adhuc  valde  operosa,  sed  de¬ 
bilior  ;  pupillae  iterum  contraxerant  ; 
membrorum  paralysis,  sed  stimulo  appli¬ 
cato  mota  sunt ;  in  musculis  oculi  et  fa¬ 
ciei  motus  convulsivi. 

15.  Respiratio  multo  infirmior  ;  pulsationes 
cordis  debiles,  frequentes,  abnormes,  et 
enumerari  haud  potuerunt ;  membra  ut 
antea ;  caput  nunc  extulit,  sed  id  erec¬ 
tum  tenere  non  potuit. 

c 

17.  Sub-carbonas  ammoniae  naribus  adhibi¬ 
tum,  auxilium  praebet ;  applicatio  con¬ 
tinuata. 

19.  Caput  iterum  extulit. 

20.  Sternuit  et  circumambulare  incepit. 

28.  Respiravit  76  hofae  momenti  spatio  ;  cor¬ 
dis  pulsationes  constantes,  sed  tam  fre¬ 
quentes  ut  enumerari  non  potuerunt. 
Vixit  postea  integer  ac  incolumis. 

Exptum  4tum.  Drachmas  duas  aquae  lauro-ce- 

«• 

rasi  injeci  in  oesophagum  Cuniculi,  qui  ex 
effectibus  veneni  hesterni  convaluerat,  et 
qui  nunc  tam  validus  et  sanus  fuit  quam 
antea.  Venenum  effectum  nullum  instan¬ 
tem  peperit,  sed  horae  minuti  spatio  ani¬ 
mal  valde  inquietum  ; 

Horae  momenta. 

1.  Respiratio  difficilis  ;  membrorum  vim  ami¬ 
sit  ;  pronum  cecidit,  tunc  convulsioni¬ 
bus  dirissimis  correptum  iterum  iterum- 
que  revolvens  ;  pupillae  dilatatae. 

6.  Respiratio  adhuc  difficilis  et  horae  momen* 

to  80  facta ;  cordis  pulsationes  debiles, 
frequentes,  abnormes,  vix  numerandae  ; 
membrorum  debilitas,  sed  stimulo  appli¬ 
cato  facultas  movendi  adhuc  superstes. 

8.  Respiratio  perquam  tarda ;  singultus  et 
clamores. 

0.  Horripilatio  universa  ;  respiratio  cessavit, 
et  mors  insecuta  est.  Sub-carbonas  am- 
moniae  naribus  adhibitum  haud  ullum 
effectum  edidit. 

Exptum  5tum.  Aquae  lauro-cerasi  drachmas 
duas  in  oesophagum  Cuniculi  grandis  inje¬ 
ci  ;  statim  in  latus  dextrum  fere  immobilis 
cecidit,  tunc  convulsionibus  correptus  fuit ; 
eodem  tempore,  capite  versus  spinam  re¬ 
tracto  ;  pupillae  admodum  dilatatae  ;  re¬ 
spiratio  valde  laboriosa  ;  cordis  ictus  horae 
momenti  spatio  120  ;  dejectio  copiosa  et 
praeter  voluntatem  faecum  et  urinae. 

I  lorae  momenta. 

4.  Ex  ore  distillatio. 

7.  Horae  momento  44  convulsi  ve  respiravit. 

12.  Adhuc  in  latus  dextrum  jacebat  et  pupil¬ 

lae  dilatatae  ;  adhuc  convulsive  respi¬ 
rabat,  sed  16  tantum  momenti  spatio  ; 
cordis  pulsatio  sentiri  non  potuit. 

14.  Respiratio  admodum  tarda  ;  membra  om¬ 
nino  resoluta,  haud  mota  stimulo  illis 
applicato. 

It).  Sub-carbonas  ammoniae,  sine  ullo  effectu, 
naribus  adhibitum. 

13.  Respiratio  cessavit  et  animal  mortuum 

fuit. 

Mihi  in  animo  versanti  exitus  horum  expe¬ 
rimentorum,  etiamque  illorum  quae  Schaub 
fecit,  satis  verisimile  est,  sub-carbonatem  po- 
tassae  antidotum  esse  tentamine  dignum,  in 
casibus,  quibus  aqua  lauro«cerasi  in  ventri¬ 
culum  sit  ingesta. 

Etiamsi  ratio  nobis  optima  est  credendi 
usum  sub-carbonatis  potassae  (cum  aliquis 
haustum  aquae  lauro-cerasi  assumpsit)  effec¬ 
tus  optimos  comitari  ;  tamen,  me  judice, 
haud  prudentis  esset  potus  oleaginos  et  dilu- 


DE  LAURO-CERASO. 


entes  omnino  negligere  (sicut  Sciiaub  prae¬ 
scii  }>sit),  quod  si  aeger  ad  vomendum  pronus 
sit,  lii  forsan  reipsa  vomitum  incitarent,  co¬ 
que  modo  auxilium  praeberent. 

In  Actis  Londini  Philosophicis  Doctor  Rut- 
ty  dicit,  holum  armena,  acetum,  et  lac,  cani¬ 
bus  tribus  separatim  adhibita  fuisse,  qui  lau- 
ro-cerasi  aquam  in  ventriculum  acceperant : 
bolus  armena  et  acetum  parum  valuisse  ob¬ 


servata  sunt,  sed  canis  qui  libram  circiter 
lactis  bibit,  sine  ullo  symptomate  infausto  ad 
sanitatem  redivit  *.  Ilocce  et  exemplis  qui¬ 
busdam  aliis  videtur,  lac  interdum  potestatem 
habere  extinguendi  dotes  lauro-cerasi  vene¬ 
natas  ;  sed  secundum  Murray  ejus  potesta¬ 
ti  quasi  antidoto  nimium  credere  nos  non 
oportet.  “  Non  fidendum  tamen  (inquit) 
“  lactis  miscelae,  sive  copia  veneni  peccet, 
“  sive  diathesis  corporis  peculiaris  simul  in 
“  culpa  sit.  Fuit  medicus,  qui  cum  contu- 
“  bernali  suo  mensuram  lactis  tribus  vel  qua- 

“  tuor  foliis  lauro-cerasi  infusi  cum  thea  bi- 
“  bit,  eo  eventu  ut  socius,  ex  febre  praegressa 
“  adhuc  languidus,  lipothymia  correptus  in 
“ terram  caderet,  ipse  medicus  autem  graves 
“  anxietates  et  vertiginem  inde  experiretur 
u  (Vater  Diss.  p.  18).,?  Invenimus  Murray 
tamen  postea  dicentem,  “  Dabo  nihilomi- 
u  nus  lacti  prae  reliquis  tentatis  antidotis 
“  praerogativam  insignem  competere.” 

Plenck  antidota  haec  enumeravit  :  u  Vo- 
“  mitorium,  lac,  spiritus  salis  ammoniaci  et 
“  oleum  t.”  De  vomitu  pronus  sum  credere, 
quum  satis  temporis  sit  eum  mechanice  vel 
ope  remediorum  provocare,  eum  inter  anti¬ 
dota  utilissima  esse  reponenda ;  quoniam  in 
omni  fere  experimento  quod  per  aquam  lau¬ 
ro-cerasi  in  animalia  factum  sit,  si  vomitus 
subiit,  animal  reviviscere  visum  fuit. 

Si  similitudo  inter  naturam  veneni  lauro- 
cerasi  et  amygdalarum  amararum  confirme¬ 
tur,'  quod  satis  verisimile  est,  fortasse  respira- 

tio  artificiosa  prodesset  illos  ad  vitam  revoca¬ 
re,  qui  veneno  lauro-cerasi  suffocantur :  hac 
enim  feliciter  usus  est  doctus  et  ingeniosus 
Dominus  Brodie  ad  animalia  in  vitam  resti¬ 
tuenda,  quae  oleo  volatili  amygdalarum  ama¬ 
rarum  confecta  fuerant 


SECTIO  QUINTA. 

DE  SIGNIS  QUAE  SECTIS  CADAVERIBUS  IN¬ 
VENIUNTUR. 


Occasiones  in  corpore  humano  signa  ob¬ 
servandi,  raro  datae  sunt.  Ut  historiam  ta¬ 
men  signorum,  quae  corpus  humanum  osten¬ 
dit,  postquam  hoc  veneno  sit  confectum,  ac¬ 
curate  referrem,  sub  forma  appendicis  duo 
hominum  exempla  adjunxi,  quorum  corpora 
inspectioni  anatomicae  subjecta  fuissent  t. 

Historiae,  quae  signorum  in  corporibus 


*  Act,  Fhilos.  1811,  pars  prima,  p.  20 5.  f  Vide  Appendicem. 

animalium  nobis  traditae  sunt,  inter  se  non¬ 
nihil  discrepant ;  sed  quantum  in  me  sit  ope¬ 
ram  dabo  enumerare  signa  mentione  maxime 
digna,  et  quae  saepissime  observata  sunt. 

Signa  quae  in  cerebro  reperta  sunt . 

Cerebrum  plerumque  naturale  fuit  \  etiamsi 
in  exemplis  quibusdam  sinus  ejus  et  venae 
piae  matris  multum  sanguine  fluido  repleta 
sunt.  In  exemplo  uno  dura  mater  livida  quasi 
ex  collisione  visa  fuit ;  vasa  ejus  et  sinus  falci¬ 
formis  sanguine  turgida  et  plena  fuerunt. 
Sanguis  coagulatus  et  coloris  subnigri  fuit. 
Substantia  cineritia  colore  praeter  naturam 
livida  fuit 

Signa  quae  in  visceribus  thoracis  reperta  sunt* 

Haec  frequentius  haud  praeter  naturam 
fuerunt ;  sed  in  exemplis  quibusdam  ventri¬ 
culi  cordis  multo  sanguine  distenti  fuere  ;  et 
in  aliis,  latus  dextrum  cordis  solum  plenum, 

dum  sinistrum  fere  sanguine  vacuum  fuit. 
Pulmones  plerumque  sani  fuerunt  ;  quamvis 
interdum  paulo  plus  quam  secundum  natu¬ 
ram  rubri,  vasis  in  eorum  membrana  exterio¬ 


re  turgidis  *. 


Signa,  quae,  abdomine  patefacto,  reperta  sunt. 

In  cunctis  animalibus  examini  subjectis 
ventricujus  et  reliqua  abdominis  viscera  sine 
inflammatione  visa  sunt.  In  exemplis  qui¬ 
busdam  quantitas  liquoris  viscidi  in  Ventricu¬ 
lo  fuit ;  in  aliis  quantitas  haud  exigua  vene¬ 
ni,  quod  adhibitum  fuerat ;  dotibus  ejus  sen¬ 
sus  moventibus  minime  mutatis  ;  spuma  in 
ejus  superficiem  existente. 

Systema  arteriarum  semper  vacuum,  et  ve¬ 
narum  sanguine  fluido  insigniter  repletum 
fuit.  Sanguis  tamen  coeundi  potestatem  ha¬ 
bere  observatus  est. 


*  Act.  Philos.  1.  c. 

SECTIO  SEXTA. 

DE  MODO,  QUO  VENENUM  VIRES  EJUS  EXSERIT. 

Sententiae  variae,  de  modo  quo  lauro-ce- 
rasus  agit,  invaluerunt,  haud  secus  ac  de  ac¬ 
tione  venenorum  multorum  :  et  sane  modum 
praecise  demonstrare,  quo  aliquid  ex  iis  po¬ 
testatem  ejus  in  systema  animalium  exserat, 
(secundum  scientiam  nostri  temporis),  nequa¬ 
quam  valemus.  In  hac  parte  rei  tractanda 
aliorum  varias  sententias  primum  narrabo; 
dein  operam  dabo  istam  laude  dignissimam 
anteponere. 

Strabo  olim  observavit,  animalia,  quae  lau- 
ro-cerasum  gustassent,  illis  simili  modo  perie¬ 
re  qui  morbo  comitiali  tentantur.  Erat  ar¬ 
bor,  (inquit  interpres  ejus,)  lauro  similis,  qua 
gustata,  jumenta  omnia  cum  spuma  morie¬ 
bantur,  in  morem  comitialis  morbi  *. 


*  Vide  London  Medical  Journal,  vol.  xi,  p.  161. 

Mortimer  inter  primos  erat  eorum,  qui  in 
animalia  experimenta  fecerunt,  ut  naturam 
lauro-cerasi  venenatam  certo  statueret.  Cre¬ 
dere  adductus  fuit  a  notis,  quas  vidit  in  dis¬ 
sectione  quorundam  animalium  hoc  veneno 
confectorum,  id  agere  sanguinem  coeundo, 
ita  ut  sanguis  pulmones  vel  cerebrum  trans, 
ire  nequeat  *.  Mead  e  contrario  putavit  id 
in  genus  nervosum  proxime  agere  t. 

Langrish  secum  volvens  celeritatem,  qua 
venenum  effectus  ejus  parit,  et  convulsiones 
vehementes  illicd  insecuturas,  cum  quibus¬ 
dam  aliis,  a  Mead  haud  discrepuit  t. 

Cullen,  ingenio  et  doctrinae  cujus  vene¬ 
ratio  summa  debetur,  (si  mihi  licet  ejus  verbis 
uti),  inquit :  “  The  tendency  of  the  cherry- 
“  laurei  is  plainly  to  destroy  the  mobility  of* 
“  the  nervous  power,  and  thereby  the  vital 
“  principle  ;  and,  when  employed  in  suffi- 
“  cient  quantity,  it  does  this  very  suddenly 


*  Act.  PliiJos.  1.  c.  f  Essays  on  Poisons» 

“  in  every  animal  to  which  it  has  been  ap- 
“  plied,  without  exciting  inflammation  in  the 
“  part  to  which  it  has  been  more  immediate- 
“  ly  applied,  gnd  without  producing  any  sen« 
<£  sible  change  on  the  state  of  the  fluids 
Mutationes,  quae  in  statu  fluidorum  a  qui¬ 
busdam  observatae  sunt,  Cullen  haud  dignas 
consideratione  putat ;  cum  in  animo  versatur 
quanta  potestas  est  vasis,  per  quae  transeunt, 
conditionem  fluidorum  mutandi ;  et  quam 
parum  cognitae  sint  mutationes,  quas  fluida 
actione  diversa  vasorum  subire  queant* 

De  symptomatibus  quae  venena  gignunt, 
Plenck  lauro-cerasum  locavit  inter  “  paraly- 
“  tisantia,  quae  (ait)  paralysin  extremitatum, 
“  ut  saturnina,  vel  cordis,  ut  lauro-cerasus, 
“  inducunt  t.?>  Ab  hoc,  et  ex  quo  in  alio 
loco  dixit,  nos  statuamus  ejus  opinionem 
fuisse  lauro-cerasum  proxime  mortem  inferre, 
paralysin  cordis  et  arteriarum  excitando. ' 


* 

Hoc  venenum,  vulneribus  admotum,  prin¬ 
cipium  vitae  destruere,  aeque  ac  si  in  ventri¬ 
culum,  intestina,  vel  cavum  abdominis  inges¬ 
tum  fuerit,  ab  experimentis  Fontanae  satis 
docemur  ;  qui  etiam  invenit,  id  per  os  as. 
sumptum  celerius  et  potentius  semper  agere, 
quam  cum  vulneri  applicatum  fuit,  etiamsi 
majori  quantitate  in  exemplo  posteriori  usus 
fuit  *, — res,  se  judice,  attentione  maxima  dig¬ 
na,  quoniam  constat,  (inquit),  vulnus  amplum 
vasa  nlultd  plura  praebere,  quibus  venenum 
proxime  absorbeatur,  quam  os  et  ventriculus  ; 
praeterea  partes  nervosas  magis  affici  debere 
ex  ipsa  conditione  vulneris. 

Dum  Fontana  varia  experimenta  in  ani¬ 
malia  cum  lauro-ceraso  instituebat,  effectus 
quos  venenum  nervis  proxime  applicatum 
gigneret,  tentare  voluit.  In  eam  finem  ex¬ 
perimenta  fecit  in  nervos  sciat icos  cuniculo¬ 
rum  grandium  ;  sicut  antea  cum  veneni  vi¬ 
perae  et  ticunatos  effectus  tentaverit,  ea  ner¬ 
vis  proxime  applicando ;  et  haud  paucis  ex- 

perimentis  accurate  factis,  invenit  lauro-cera- 
sum  (sicut  de  venenis  jam  nunc  memoratis) 
effectum  nullum  gignere,  quomodocunque 
nervis  externe  applicatum  fuit.  Postquam 
se  certum  fecit  venenum  lauro-cerasi  tan- 
qiram  ista  viperae  et  ticunatos,  potestatem 
nullam  exserere  quum  nervis  externe  appli¬ 
catum  fuit ;  fas  erat  statuere  quod  illis  simi¬ 
lis  esset  lauro-eerasus,  quum  in  sanguinem  in¬ 
jiceretur,  effectus  similes  gigneret,  animalia¬ 
que  perquam  valida  extemplo  conficeret.  Ab 
experimentis  tamen  quae  hoc  consilio  institu¬ 
ta  sunt,  exitus  omnino  contrarii  sunt,  et  ani¬ 
malia,  loco  mortem  instantem  patiendi  brevi 
post  venenum  in  venam  jugularem  caute  in¬ 
jectum  fuit,  tam  vegeta  erant  quam  antea,  et 
incommodi  nullum  pati  videbantur  *. 

Fontana  (credere  haud  difficile  esset)  spe 
valde  falleretur  quum  hos  exitus  invenit,  et 
confiteri  coactus  eum  prorsus  modum  nescire 
in  quo  hoc  venenum  in  systema  agit.  Expe- 

Vimenta  tamen  quae  postea  instituta  fuerunt, 
docent,  oleiun  et  spiritum  lauro-cerasi,  quum 
haec  in  vasa  sanguinea  animalium  injecta 
sunt,  convulsiones  vehementes  incitare  et 
symptomata  alia  quae  mortem  inferant :  qud 
hanc  sententiam  protulit  :  “  Non  seulement 
“  il  est  absurde  d*avoir  recours  aux  nerfs 
“  pour  expliquer  Paction  de  ce  poison  dans 
“  ces  cas,  mais  encore  cette  hvpothese  ima- 
“  ginaire  est  entierement  superflue,  ]>uisque 
"  ses  terribles  eflets  contre  le  sang  sont  si 
“  evidens 

Non  manifestum  est  hoc  venenum  effectus 
ejus  proxime  in  cerebrum  exserere;  et  Domi¬ 
no  Wilmer  t  malim  assentire,  signa  scilicet, 
quae  in  ista  parte  observata  sunt,  melius  ex¬ 
poni  posse  ex  vi  convulsionum,  quam  ex  ve¬ 
neni  ullis  dotibus  specialibus. 

Ubi  tractat  de  modo  in  quo  hoc  venenum 
agit,  Schaub,  (postquam  notavit  facta  quae- 


*  Trak6  sur  les  Poisons,  tom.  ii,  p.  341. 
f  Ou  VegetabJe  Poisons,  p.  9*- 

dam,  quae  in  ordine  experimentorum  ejus  ob¬ 
servata  fuerunt),  loquitur :  “  His  quali tati- 
fc  bus  igitur  gaudet  venenum,  minimis  dosi- 
<c  bus  irritabilitatis  imminuendae,  majoribus 
“  hebetandae,  maximis  vero  statim  penitus 
6£  pessundandae  vi  pollet 

Quo  melius  sententiam  ejus  de  modo  hu- 
jusce  veneni  agendi  exponam,  verba  ejus  tran¬ 
scribere  liceat :  “  Sanguis  (inquit)  liquidior 
“  fit,  circulatio  sanguinis  promovetur,  magno 
“  impetu  ad  cor  vehitur,  cor  quidem  initio 
“  citius  se  contrahit,  (unde  atrocissimae  pal- 
“  pitationes),  quae  per  sanguinem  dilutum 
“  promota  cordis  contractio  mox  minuitur, 
i£  irritabilitas  adparenter  aucta  cito  remittit, 
€C  cor  tandem  sese  contrahendi  vi  destruitur, 
“  ut  ne  quidem  ullum  medicamentum  irritans 
£<  cordis  motum  revocare  valeat,” 

Inter  pericula  perquam  eximia  quae  Domi¬ 
nus  Brodie  nuper  fecit,  (causa  statuendi  mo¬ 
dum  quo  substantiae  quaedam  in  systema  ani- 

malium  agunt,  et  sine  injuria  mechanica  mor¬ 
tem  inferrent),  quaedam  fuerunt  oleo  volatili 
amygdalarum  amararum,  quae  praesertim  an- 
nuncio,  quoniam  hoc  oleum,  quoad  naturam 
ejus  venenatam,  lauro-ceraso  prope  conjunc¬ 
tum  esse  videtur.  Post  pericula  varia  accu¬ 
rate  facta,  Dominus  Brodie  adductus  fuit  ut 
credat  oleum  volatile  amygdalarum  amara¬ 
rum,  aeque  ac  quaedam  alia  venenorum  ve¬ 
getabilium  potent  issimorum  agere  cerebri 
functiones  simpliciter  extinguendo,  morte 
universa  superveniente,  quia  respiratio  est 
sub  potestate  cerebri,  et  cessat  quum  func¬ 
tiones  ejus  extinguuntur.  Dominus  Brodie 
etiam  credere  adductus  fuit  venena  vegeta¬ 
bilia,  quae  interne  adhibuerat,  eorum  effectus 
per  medium  nervorum  exserere,  et  in  sangui¬ 
nis  circuitum  haud  absorberi  :  praeterea 
Woorara  cum  vulneri  applicata  sit,  effectus 
ejus  gignit  in  cerebrum  per  vasa  sanguinea 
divisa  in  circuitum  sanguinis  intrando,  et  ex 
comparatione  statuamus  (ait)  alia  venena, 

E 

cum  vulneribus  applicentur,  simili  modo  age¬ 
re  #. 

His  opinionibus  diversis  bene  perpensis, 
etiamsi  forsan  istae  Mead,  Cullen,  Langrish, 
et  Brodie  inter  se  multum  non  discrepant, 
tamen  Domino  Brodie  propensus  sum  assen- 
tire.  Celeritas  mirabilis,  cum  qua  hoc  vene¬ 
num  effectus  ejus  exserit,  una  cum  re  antea 
notata,  viz.  venenum  semper  agere  celerius 
et  potentius,  cum  in  ventriculum  sit  ingestum, 
quam  vulneri  applicatum,  me  judice,  opinio¬ 
ni  id  in  systema  sanguiferum  potestatem 
ejus  exserere  omnino  repugnant. 

Quamvis  affirmatum  sit  mortem  consequi 
quum  venenum  in  vasa  sanguinea  injectum 
fuit,  mihi  tamen  persuadetur  hoc  accidisse 
solum  interventu  nervorum.  Hocce  vene¬ 
num  potestatem  ejus  primariam  in  nervos 
exserere,  ut  opinor,  quodammodo  apparet  ex 
eo,  quod  in  multis  experimentis  cum  eo  per¬ 
actis,  si  vomitus  supervenerit,  perturbationem 

perinsignem  cerebri  functionum,  quae  prius¬ 
quam  adfuerat,  cito  et  penitus  evanescere  : 
idem,  quod  obtinet  in  inebrietate  aqua-vitae 
vel  vino  excitata,  a  Domino  Brodie  in  lioc 
quoque  casu  observatum  sit. 


SECTIO  SEPTIMA. 

DE  NATURA  DOTIS  LAURO-CERASI  VENENATAE. 

In  qua  parte  lauro-cerasi  dotes  ejus  adeo 
potentes  et  venenatae  proxime  insideant, 
nunc  ostendere  conabor.  Fortasse  non  alius 
est  modus  scientiam  dotis  lauro-cerasi  venena¬ 
tae  certo  acquirendi,  quam  seriem  experimen¬ 
torum  in  animalia  cum  praeparationibus  plan¬ 
tae  diversis  instituendo,  aeque  ac  seriem  expe¬ 
rimentorum  chemicorum  cum  iisdem.  Hanc 
investigandi  viam  Schaub  prosequebatur. 
Experimenta,  quae  fecit,  ex  utroque  genere 
multa  erant.  Ista  tamen,  quibus  fidem  maxi¬ 
mam  adhibuisse  videtur,  (quia  praecipue  na- 

turam  dotis  venenatae  ostendunt),  sunt  duo, 
quae  jam  exposui,  ubi  de  veneni  antidoto 
tractavi,  sed  quae  in  hocce  loco,  in  verbis 
auctoris  ipsius  recensere,  momenti  alicujus 
est. 

Antequam  experimenta  citare  aggrediar, 
monendum  est  Schaub  a  quibusdam  observa¬ 
tis,  partem  ejus  efficacem  ex  acido  consistere 
persuasum  habuisse.  Haec  experimenta  se¬ 
quentia  opinionem  ejus  comprobare  videban¬ 
tur. 

Exp.  xiv.  Guttae  30  aquae  lauro-cerasi 
sine  aqua  distillatae,  (i.  e.  sine  aquae  fon¬ 
tanae  additamento),  quae  Columbam  statim 
vita  privarunt,  cum  granis  quindecim  al- 
kali  vegetabilis  aerati  drachma  una  aquae 
soluti  miscui,  quam  mixtionem  columbae 
absque  ullo  damno  ingessi. 

Exp.  xv.  Feli,  cui  drachmas  duas  hujus 
veneni  exhibueram  jam  convulsionibus  in¬ 
de  vexatae,  drachmas  tres  salis  alkali  ae¬ 
rati  aqua  soluti  statim  dedi ;  nec  mortem 
experta  est.  Haec  experimenta  (dicit)  sa- 

tis  probant,  alkali  vegetabili  aerato,  aquae 
lauro-cerasi  vim  suam  venenatam  eripi. 
Quamvis  experimenta  jam  nunc  memorata 
acidi  praesentiam  ex  aliqua  parte  indicare  vi¬ 
dentur,  tamen  de  natura  ejus  notitiam  nobis 
haud  ullam  praebent :  sed  ab  experimentis 
quibusdam  chemicis  Schaub  praecipue  cre¬ 
dere  adductus  fuit  acidum  esse  aceticum. 

Acidum  aceticum,  si  sit  purum,  dotes  nox¬ 
ias  possidere,  nobis* non  compertum  est;  etiam- 
que  si  animalium  systemati  ex  aliqua  par¬ 
te  noxium  esset,  in  animo  concipere  perdif¬ 
ficile  esset,  portionem  ejus  tam  exiguam, 
quae  [continetur  in  aquae  lauro-cerasi  quan¬ 
titate,  quae  animal  conficere  satis  sit,  potes¬ 
tatem  habituram  esse  perturbationem  syste¬ 
matis  notabilem  excitandi ;  quam  venenum 
plane  excitat,  et  tam  brevi  temporis  spatio 
animam  extinguendi. 

Si  ista  nunc  dicta  consideremus,  et,  si  ve¬ 
neni  partem  potentem  esse  natura  acidam 
concedamus,  satis  manifestum  erit,  quo  ve¬ 
neni  effectus  perinsignes  exponere  valeamus, 

aliud  acidum  quaerendum  esse,  dotes  habens 
multo  potentiores,  sensusque  vehementius  af¬ 
ficiens  quam  aceticum,  quodque  eodem  tem¬ 
pore  vi  quadam  nociva  praeditum  sit. 

Similitudo  notabilis  diu  observata  fuit  in¬ 
ter  dotes  sensus  afficientes  quasdam  lauro-ce- 
rasi  foliorum  easque  amygdali  communis, 
amygdali  persicae,  pruni  armeniacae,  et  pru¬ 
ni  cerasi  nucleorum,  etiamque  amygdali  per¬ 
sicae  florum  et  genuinorum  :  sed  quatenus 
lauro-cerasi  vis  venenata  eaque  amygdalarum 
amararum  aliarumque  similes  sint,  adhuc  in 
medio  positum  est. 

Doctor  Duncan  jun.  in  praelectionibus 
ejus  ad  venena  vegetabilia  pertinentibus  no¬ 
tat,  chemicos  inter  acidum  Prussicum  et  sub- 

% 

stantias  quasdam  vegetabiles,  viz.  amygdalas 
amaras,  lauro-cerasum,  amygdali  persicae 
flores,  &c.  diu  odoris  cognationem  observas¬ 
se  ;  sed  Dominus  Schrader  Berolini  substan¬ 
tias  hasce  vegetabiles  acidum  Prussicum  sa¬ 
ne  continere  primo  certum  fecit,  at  etiam 
observavit  oleum  amygdalarum  volatile,  in 

(jiio  acidi  Prussici  maximam  quantitatem  in- 
esse  credebat,  ejus  penitus  expers  fuisse. 

Quamvis  videtur  Sciiradek  in  oleo  amyg¬ 
dalarum  amararum  acidum  Prussicuin  dete¬ 
gere  non  posse,  interpres  ejus  observat  o- 
leum  tentamini  subjectum  per  annos  multos 
paratum  fuisse,  et  censet  pericula  exitus  om¬ 
nino  diversos  praebitura,  si  oleum  recens  ten- 
tatum  fuisset  *. 

Schrader  harum  substantiarum  quoad  ef¬ 
fectus  eorum  in  systema  animalium,  etiam 
comparationem  expertus  est,  acidi  Prussici 
guttas  quasdam  passeri  adhibendo,  quem  id 
extemplo  suffocavit  t. 

"V  auquelin  cum  invenisset,  pruni  arme¬ 
niacae  et  amygdali  communis  nucleos  quan¬ 
titatem  exiguam  acidi  Prussici  revera  forma¬ 
tam  continere,  quod  calore  aquae  ferventis 
prorsus  in  vaporem  redigi  possit ;  scire  eo¬ 
dem  tempore  voluit,  utrum  acidum  calore 


*  Journal  de  Physique,  vol.  Ivi,  p.  224. 
f  Medical  and  Physical  Journal,  vol.  xi,  p.  92. 

alcoholis  ferventis  in  vaporem  verti  possit : 
cum  quantitate  ideo  alcoholis  duplice  nucleos 
pruni  armeniacae  distillavit,  quod  ex  opera¬ 
tione  saporem  amarum  acquisivit,  similem  illi, 
qui  in  liquore  Gallice  “  Feau  de  noyau”  dic¬ 
to  continetur ;  sed  praepotentem,  nihilo  se¬ 
cius  nullis  rationibus,  acidi  Prussici  praesen¬ 
tiam  monstrare  potuit.  Hinc  colligere  vo¬ 
luit  odorem  et  saporem  in  nucleis  amaris,  non 
in  toto  ab  acido  Prussico  creari,  saltem  in  sta¬ 
tu  quo  Prussiatem  cum  ferro  format  #. 

Ex  sententia  nunc  memorata  tamen  non¬ 
nihil  dissentire  adductus  sum,  sed  ea  diffiden¬ 
tia,  quae  viri  tam  eximii  tamque  docti  auc¬ 
toritati  debetur. 

Imo.  Quia  constat  acidum  Prussicum  ex- 
istere  in  lauro-ceraso,  in  amygdalis  amaris, 
et  in  pruni  armeniacae  nucleis. 

2do.  Quia  harum  substantiarum  praepara¬ 
tiones,  secundum  quantitatem  quae  illis  olei 
volatilis  est,  in  systema  animalium  effectus 
vehementiores  exserunt. 


*  Annales  de  Chiraie,  vol.  xlv,  p.  210. 

citio.  Quia  inter  odorem  oleorum  volatili¬ 
um,  quae  ab  iis  parantur,  et  istum  acidi  Prus- 
sici,  tanta  intercedit  similitudo,  ut,  nisi  fallor, 
inter  acidum  Prussicum  et  oleum  volatile, 
quae  in  iis  substantiis  sunt  inclusa,  affinita¬ 
tem  haud  levem  existere,  concludere  aequum 
est. 

4to,  Quia  haec  olea  volatilia  esse  pondero¬ 
sa  observatum  sit,  et,  etiamsi  calore  aquae 
ferventis  in  vaporem  verti  queant,  tamen 
olei  volatilis  et  acidi  Prussici  quantitas  tam 
exigua  alcohole  ferventi  in  vaporem  verti  pos¬ 
sit,  ut,  (propter  dotes  physicas  eorum  prae¬ 
potentes),  saporem  et  odorem  alcoholi  gra¬ 
vem  impertiat,  etsi  in  ferri  solutiones  muta¬ 
tionem  sensibus  obviam  efficere  non  valeat. 

5to,  Quia  ab  experimento,  quod  Schra- 
der  instituit,  et  quod  ab  iis  clar.  Doctori.s 
Duncan  junioris  comprobatum  sit,  acidum 
Prussicum  dirum  esse  venenum  animalibus 
videtur. 

Propter  rationes  nunc  memoratas,  ergo, 
credere  adductus  sum,  odorem  et  saporem, 

sed  maxime  odorem  lauro-cerasi,  amygdala¬ 
rum  amararum,  et  pruni  armeniacae  nucleo¬ 
rum,  dotem  porro  eorum  venenatam  acido 
Prussico,  quod  iis  inest,  omnino  esse  tri¬ 
buenda. 

Verba  sequentia  Doctoris  Schaub  e  disser¬ 
tatione  ejus  citavi,  quia  ad  argumentum  se¬ 
cundum  supra  prolatum  (argumentum  nullo 
modo,  ut  mihi  videtur,  parvi  momenti)  con¬ 
firmandum  spectant.  44  Cum  cl.  Fontanae 
44  experimentis  tum  meis  (inquit)  convictus, 
4  4  eo  fortiorem  ac  magis  lethiferam  hanc 
44  aquam  habere  vim,  quo  magis  oleosis  parti- 
44  bus  praedita  sit.  Ut  certissimus  fierem, 
44  sequentem  confeci  aquam.  Recentium  fo- 
44  iiorum  tribus  libris  duas  aquae  libras  in- 
44  fudi,  tum  distillavi  uncias  octo,  aquam  cu- 
44  jus  tanta  copia  erat,  ut  oleum  adparere  ne- 
44  quiret,  rectificavi,  quo  facto  demum  pon- 
44  derosi,  flavi  ac  graveolentis  impetravi  olei 
44  scrupulos  quatuor. 

44  Exp.  xi.  Hujus  aquae  ab  oleo  liberatae  ac 

14  graveolentis  200  gtt.  columbae  propina- 

“  vi  simul,  et  nil  cepit  detrimenti ;  hora 
“  dimidia  praeterita,  eandem  dosin  repetii 
“  sine  damno.  Vixit  postea  salva  ac  inco- 
“  lumis. 

“  Exp.  xn.  Alii  columbae  gtt.  200  simul  in- 
“  gurgitatae  nil  nocuerunt. 

“  Exr.  xiii.  Feli  drachmas  duas  cum  semisse 
“  ejusdem  aquae  ingessi,  quae  dosis  illam 
“  defatigavit,  sed  nil  praeterea  nocuit. 
“  Hacc  experimenta  probant,  aquam,  quo 
“  majorem  partem  olei  contineat,  eo  quo- 
“  que  fortiorem  esse,  et  vice  versa,  omnem 
“  effectum  ab  oleo  pendere,  nimiasque  a- 
“  quae  doses  effectu  destitui  oleosi  ;  parti- 
“  bus  privatas.'* 

Quod  de  principio  ultimo  lauro-cerasi  ve¬ 
nenato  in  medium  protuli,  mea  sententia,  ab 
his  experimentis  Fontanae  maxime  corrobo¬ 
ratur. 

Postquam  soli  ardenti  drachmas  duas  olei 
volatilis  lauro-cerasi  exposuerat,  sensit  dimi¬ 
dium  ejus  evaporatione  in  nubem  cessisse,  et 
residuum  adhuc  esse  flavum,  amarum,  graveo- 

lens,  gustui  acre.  Grana  tria  hujus  residui, 
cum  guttis  viginti  aquae  mista,  et  columbae 
data,  fecerunt,  ut,  primo  convulsionibus  ten- 
tata,  cito  periret.  Hoc  experimentum  cum 
exitu  simili  iteravit.  Residuum  hocce  reve¬ 
ra  fuit  resina  alcohole  facile  solvenda,  et  ab 
eodem  aqua  sejungenda.  Substantia  sejunc¬ 
ta,  post  lavationem  apprime  factam,  alba  fuit, 
vixque  aliquid  odoris  servavit,  etiamsi  linguae 
manifeste  fuit  acris.  Maxime  notatu  dignum 
est,  hujusce  substantiae  grana  viginti  (dum 
adhuc  leviter  madida  fuit)  muri-porcello  per¬ 
exiguo  data,  et  quantitatem  eandem  columbae, 
nec  uni  nec  alteri  mortem  intulisse,  neque  in¬ 
commodum  ullum  pati  videbantur.  Repeti¬ 
tio  horum  experimentorum  etiam  exitus  si¬ 
miles  reddidit  #.  Ab  hoc  manifestum  est,  re¬ 
sinam  puram,  dum  principium  ejus  odoris,  et 
coloris,  etiamque  saporis  possideat,  smnme 
lethalem  esse,  sed  odore  et  colore  privatam 
prorsus  innoxiam  fieri. 


*  Traite  sur  les  Poisons,  tome  ii,  p.  153. 

Quod  si  haec  observata  et  argumenta  ad 
hanc  quaestionem  solvendam  minus  valeant, 
et  non  concedatur  acidum  Prussicum  revera 
esse  principium  lauro-cerasi  ultimum  vene¬ 
natum,  tunc  mihi  solum  restat  ut  cum  viro 
admodum  ingenioso,  Fontana,  confiterer,  me 
prorsus  nescire  principium  ex  (pio  lethale 
istud  foliorum  venenum  pendeat. 


APPENDIX* 


A  man  and  a  woman,  in  the  Service  of  a 
nobleman  in  the  city  of  Turin,  having  by 
mistake  taken  up  a  bottle  of  laurei  water, 
which  was  standing  among  some  cordials  in- 
tended  for  the  table,  they  each  of  them  nn- 
fortunately  swallov/ed  about  two  small  spoon- 
fuls  of  it,  a  dose  that  proved  sufficient  to  oc- 
casion  instant  death. 

The  dead  bodies  were  immediately  remo- 
ved,  by  order  of  the  police,  to  the  room  ad- 
joining  to  the  Anatomical  Theatre  in  the 
University,  and  were  there  examined  by  M. 
Penchienati  and  M.  Baldi  *,  in  the  presence 
of  several  physicians  and  surgeons. 


*  Members  of  the  Royal  Academy  of  Seiences  at  Turin. 

They  began  witli  observing  the  externa! 
appearances  of  the  two  bodies,  and  reinarked 
that  in  botli  the  skin  was  of*  its  natural  co- 
lour.  The  eyelids  were  half  open,  and  the 
pupil  of  the  \vonian’s  Jeft  eve  was  more  di- 
lated  tlian  that  of  the  riglit,  and  even  preter- 

naturally  so.  In  botli  subjects  the  mouth 

0 

was  strongly  closed,  witli  a  sliglit  appearance 
of  a  frothy  moisture  betwecn  the  lips,  so  that 
to  open  it  they  found  it  necessary  to  cut 
through  the  masseter  muscles  and  the  ten- 
dons  of  the  temporal  muscles. 

In  botli  subjects,  upon  opening  the  mouth, 
they  found  a  little  more  frotli  along  the  sides 
of  the  tongue  and  palate.  The  surface  of 
the  tongue,  and  indeed  of  the  whole  of 
the  mouth,  was  white.  In  the  man,  the 
oesophagus  was  throughout  in  a  natural 
state  >  but,  in  the  woman,  the  internal  mem- 
brane  of  that  canal  was  of  an  ash  colour,  ab 
most  as  low  down  as  the  cardia.  In  botli 
subjects,  the  lungs,  particularly  the  riglit 
lobe,  were  distended  witli  blood,  and  in  the 


48 


APPENDIX. 


woman  they  observed  an  ecchymosis  on  the 
surface  of  the  larger  lobe,  which  made  it  ap- 
pear  as  it  were  gangrenous. 

The  stomach  of  the  woman  was  full  of  ali- 
ment  mixed  with  a  reddish  frothy  mucus, 
aud  so  imperfectly  digested,  that  the  quality 
of  it  might  be  distinguished.  The  maifs 
stomach,  on  the  other  hand,  was  almost  emp- 
ty,  and,  instead  of  any  remains  of  aliment, 
contained  only  about  half  a  pint  of  mucus, 
tinge d  with  black  blood  and  covered  with 
froth.  On  removing  this  mucus,  they  disco- 
vered  at  the  bottom  of  the  stomach  a  black 
spot,  which,  at  first  sigli t,  they  conjectured 
might  be  the  effect  of  gangrene  ;  but,  upon 
scraping  it  with  the  knife,  they  found  it  to 
be  nothing  more  than  the  effect  of  the  dark- 
coloured  mucus  adhering  to  the  villous  coat 
of  the  stomach,  the  substance  of  which  was 

of  its  natural  colour.  This  effect  might  per- 

\ 

haps  be  occasioned  by  the  poison’s  having  re- 
mained  a  longer  time  on  this  than  on  any 
other  part  of  the  stomach. 

The  vessels  of  the  mesentery  in  both  sub- 
jects,  and  tliose  of  the  stomach  and  small  in¬ 
testinos,  particularly  in  the  woman,  were  full 
of  blood  ofa  darker  colour  than  usual.  The 
gall  bladder  in  the  man  was  excessi velv  dis- 
tended  witli  a  blackish  coloured  bile  ;  but, 
in  the  woman,  this  receptacle  was  quite 
empty.  The  cause  of  this  differcnce  may 
perhaps  be  attributed  to  tlie  differcnce  in 
the  operation  of  the  poison  in  the  stomachs 
of  the  two  subjects ;  for,  in  the  man,  the 
stomach  was  most  affected,  probably  because 
tlie  poison  remained  in  it  longer  than  in  the 
woman,  from  whose  stomach  it  seemed  to 
have  passed  speedily  into  the  intestines.  As 
a  farther  proof  of  this,  it  may  be  observed, 
that  tlie  duodenum  and  half  of  the  jejunum 
in  the  woman  were  inflamed,  and  full  of 
a  mucus  similar  to  that  found  in  the  stomach 
of  the  man.  In  the  duodenum  also  of  the 
woman,  they  discovered  spots  exhibiting  an 
appearance  like  gangrene,  but  which,  upon 
being  scraped,  like  the  spot  already  mention- 

ed  in  the  stomach  of  the  man,  were  found  to 
be  merely  the  effects  of  mucus  adhering  firm- 

•i 

ly  to  the  inner  coat  of  the  intestine. 

The  heart,  liver,  spleen,  pancreas,  kidneys, 
and  urinary  bladder,  in  both  subjects,  were 
found  in  a  natural  state  ;  as  was  also  the  ute¬ 
rus  in  the  woman. 

They  had  no  sooner  opened  the  stomach 
and  intestines  of  these  two  subjects,  than 
they  distinguished  a  srnell  strongly  resem- 
bling  that  of  bitter  almonds. 

Such  were  the  observations  made  on  these 
two  bodies 


*  Vide  London  Medical  Journal,  vol.  xi,  p.  163- 

